3. การประกอบธุรกิจของแต่ละสายผลิตภัณฑ์/กลุ่มธุรกิจ

(1) ลักษณะผลิตภัณฑ์หรือบริการ

โรงพยาบาลกรุงธน 1 และ 2 ประกอบธุรกิจบริการด้านการแพทย์แก่ผู้เจ็บป่วยทุกสาขาโรคตลอด
24 ชั่วโมง โดยมีแพทย์เฉพาะโรคให้การรักษา พร้อมเครื่องมือการรักษาและวินิจฉัยโรคที่ทันสมัย
ให้บริการรักษาแก่ผู้ป่วยโรคทั่วไป ผู้ป่วยอุบัติเหตุตาม พ.ร.บ ประกันภัยยานพาหะนะ
ผู้ป่วยที่มีประกันสุขภาพกับบริษัทประกัน และที่มีสัญญาบริการกับบุคคล/หน่วยงานภายนอกต่างๆ

บริษัทฯ มีข้อจำกัดในการโฆษณากิจการสถานพยาบาล เช่นเดียวกับสถานพยาบาลอื่นๆ ตามพระราชบัญญัติสถานพยาบาล พ.ศ. 2542 บริษัทฯ ไม่มีปัจจัยสำคัญอื่นที่มีผลกระทบต่อโอกาสในการประกอบธุรกิจ และบริษัทฯ ไม่ได้รับการส่งเสริมการลงทุน

(2) การตลาดและภาวะแข่งขัน

(ก) นโยบายและลักษณะการตลาด

บริษัทฯ
มีนโยบายและดำเนินการตลาดภายใต้กรอบของกฎหมายสถานพยาบาลและข้อบังคับของแพทยสภา
ที่ไม่ทำการประชาสัมพันธ์หรือโฆษณาในเชิงโอ้อวดคุณภาพ แต่จะมุ่งเน้นด้านมาตรฐาน
คุณภาพให้บริการ

ลักษณะของลูกค้าที่มาใช้บริการสามารถแบ่งออกได้ตามสิทธิคือ
ประเภทผู้ป่วยทั่วไปที่เสียค่าใช้จ่ายเอง ผู้ป่วยกองทุนประกันสังคมและทดแทนแรงงาน
และผู้ป่วยประกันสุขภาพถ้วนหน้า โดยกลุ่มลูกค้าเป้าหมายคือกลุ่มประชาชนทั่วไปที่อยู่ในบริเวณรัศมี
10 กิโลเมตร
กลุ่มลูกค้ากองทุนประกันสังคมที่โรงพยาบาลต้องประชาสัมพันธ์กับบริษัทและโรงงานอุตสาหกรรมต่างๆ
และกลุ่มคู่สัญญาที่เป็นลูกค้าภาคเอกชนในกรุงเทพฯ

บริษัทฯ มีช่องทางการบริการให้ลูกค้า ณ โรงพยาบาลกรุงธน 1, โรงพยาบาลกรุงธน 2,
คลินิคเวชกรรมกรุงธน 2, คลินิคคู่สัญญา
และออกไปยังสถานประกอบการที่ต้องการตรวจสุขภาพให้แก่พนักงานโดยใช้หน่วยบริการเคลื่อนที่
ปัจจุบันบริษัทฯ ไม่มีบริการในต่างประเทศ

(ข) สภาพการแข่งขันในอุตสาหกรรม

ปีที่ผ่านมาโรงพยาบาลเอกชนมีการแข่งขันที่ลดลง
ไม่มีสิ่งใหม่ให้ตื่นเต้นและแข่งขันกันส่วนใหญ่ประกอบวิชาชีพไปตามหน้าที่
พัฒนาคุณภาพการบริการเพื่อให้มีผู้ป่วยประเภททั่วไปมาใช้บริการเพิ่มขึ้น
โดยโรงพยาบาลขนาดใหญ่จะนำเครื่องมือการแพทย์ที่ทันสมัยและวิธีรักษาใหม่มาดึงดูดให้ประชาชนสนใจใช้บริการ

3) การจัดหาผลิตภัณฑ์หรือบริการ

(ก) วัตถุดิบและผู้จำหน่ายวัตถุดิบ

วัตถุดิบที่ใช้ในการรักษาและดำเนินกิจการทั้งหมด สั่งซื้อจากแหล่งผลิตและตัวแทนจำหน่ายในประเทศ
ในช่วง 3 ปีที่ผ่านมาไม่มีการซื้อวัตถุดิบใดจากผู้จัดจำหน่ายเกินร้อยละ 30 ของยอดสั่งซื้อทั้งหมด

บริษัทฯ ไม่มีผลกระทบในการจัดหาวัตถุดิบ
หากผู้แทนจำหน่ายใดไม่สามารถจัดส่งวัตถุดิบให้ได้ด้วยเหตุผลบางประการ
ผู้แทนจำหน่ายอื่นสามารถจัดส่งของชนิดเดียวกันหรือใกล้เคียงให้แก่ทางโรงพยาบาลได้

(ข) ผลกระทบต่อสิ่งแวดล้อม

กระบวนการผลิตที่กระทบสิ่งแวดล้อมได้แก่ น้ำเสีย และขยะติดเชื้อ
มีการบำบัดและกำจัดตามระเบียบข้อบังคับของกฎหมาย กล่าวคือ

-   ขยะติดเชื้อ

  ขยะประเภทติดเชื้อจากโรงพยาบาล เช่น ชิ้นเนื้อจากการผ่าตัด เข็มและกระบอกฉีดยาที่ใช้แล้ว
  จะมีการแยกเก็บใส่ถุงสีแดงแยกประเภทอย่างชัดเจน และมีรถเก็บขยะติดเชื้อของ ก.ท.ม.
  มารับไปกำจัดอย่างถูกวิธีต่างจากขยะทั่วไป

-   น้ำเสีย

  ส่วนของเสียจากอาคารของโรงพยาบาลได้ติดตั้งระบบบำบัดน้ำเสียตามข้อกำหนดของกฎหมายและมีการตรวจสอบคุณภาพของน้ำก่อนทิ้งลงสู่ท่อสาธารณะอย่างสม่ำเสมอ

การควบคุมโดยหน่วยงานของรัฐ – มีหน่วยงานหลายแห่งที่เข้ามาตรวจสอบมาตรฐานอย่างต่อเนื่อง
ได้แก่สำนักงานสิ่งแวดล้อมแห่งชาติ กรุงเทพมหานคร กระทรวงสาธารณสุข สำนักงานประกันสังคม
และสำนักงานประกันสุขภาพถ้วนหน้า

การควบคุมโดยหน่วยงานของบริษัทฯ - บริษัทฯ
มีคณะกรรมการอาชีวอนามัยและสิ่งแวดล้อมคอยติดตามผลกระทบและกำกับดูแลการปฏิบัติหน้าที่ของพนักงานให้เป็นไปตามกฎระเบียบและข้อบังคับ
และจากผลการปฏิบัติที่ผ่านมาเป็นไปตามกฎหมายที่กำหนด

ในระยะเวลา 3 ปีที่ผ่านมาบริษัทฯ ได้ปฏิบัติให้เป็นไปตามที่กฎหมายกำหนด

(4) งานที่ยังไม่ได้ส่งมอบ

ไม่มี